Legal Document

Category: 4

Text:
32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 304 της 26/29 Αυγ. 1986 (ΦΕΚ Α΄ 135) Αύξηση αμοιβών ιατρικών επισκέψεων και πράξεων. ΄Αρθρ.1.-Οι αμοιβές των ιατρικών επισκέψεων και πράξεων, όπως έχουν διαμορφωθεί με το Π.Δ. 384/85 (ΦΕΚ Α΄ 136/25.7.85) (ανωτ. αριθ. 29) αυξάνονται κατά ποσοστό 14%, στρογγυλοποιούμενες στην επόμενη δεκάδα. ΄Αρθρ.2.-Προκειμένου περί παροχής ιατρικής συνδρομής σε ασθενείς ασφαλισμένους στο Δημόσιο και στους διάφορους ασφαλιστικούς Οργανισμούς, η αμοιβή υπολογίζεται με βάση τις τιμές της πρώτης στήλης των πινάκων που έχουν διαμορφωθεί με το Π.Δ. 384/85 και όπως αυτοί διαμορφώνονται τελικά μετά τη δημοσίευση του παρόντος. 693 3.Ζ.ζ.29-32 Διατίμηση Ιατρικών πράξεων